Ruvuma (kuksa)

Ruvuma bost sotir voapa ke Ronefa Afrika, tadlesa va lok ke jowa wale Tanzania is Mozambika ( lize gu Rovuma zo yoltar ).

Inafa klita tice ontine vas 1000 m- tigir, gerone 50 km- arte Songea tanzaniafa widava is rone Malawi Uzda. Kene mon 70 km- geon titnir, aze va Msinje ronuon kazawar aze ronon niarur. Banvielu kal artexo, va jowa wale Tanzania is Mozambika zanudar.

Inafa dalafa kovoa ronuon tir Lugenda kuksa, poke Negomano widava koe Mozambika.
Za ( Unity bridge ) wale toloya patecta zo veguduyur aze bak 2010 tere zo taneasteyer, arti jontika kesa is parlesa tanda, poke Negomano.

360px|thumb|left|Za kagluyasa va Tanzania is Mozambika vamoe Ruvuma

Ruvuma (kuksa)
Ruvuma (kuksa)
Ruvuma (kuksa)